Y ***Great Reset*** (bathiad: yr **Ailosod Enfawr)** oedd enw 50fed cyfarfod blynyddol Fforwm Economaidd y Byd (WEF), a gynhaliwyd ym mis Mehefin 2020. Mae'r enw'n parhau i gael ei ddefnyddio am yr ysgol o feddwl a ddaeth o'r fforwm. Daeth arweinwyr busnes a gwleidyddon proffil uchel ynghyd, ac a gynullwyd gan Charles, Tywysog Lloegr a’r WEF, gyda’r thema o newid cymdeithas a’r economi yn dilyn pandemig COVID-19. Mae Fforwm Economaidd y Byd yn awgrymu’n gyffredinol mai’r ffordd orau o reoli byd sydd wedi’i globaleiddio yw trwy glymblaid hunan-ddethol o gorfforaethau rhyngwladol, llywodraethau a sefydliadau cymdeithas sifil (CSOs).

Disgrifiodd prif swyddog gweithredol WEF, Klaus Schwab, dair elfen graidd i'r Ailosod Mawr: mae'r cyntaf yn ymwneud â chreu amodau ar gyfer "economi rhanddeiliaid" (*stakeholder economy*); mae'r ail gydran yn cynnwys adeiladu mewn ffordd fwy "gwydn, teg a chynaliadwy" - yn seiliedig ar fetrigau amgylcheddol, cymdeithasol a llywodraethu (ESG) a fyddai'n ymgorffori mwy o brosiectau seilwaith cyhoeddus gwyrdd; y drydedd gydran yw "harneisio'r Pedwerydd Chwyldro Diwydiannol" er lles y cyhoedd. Yn ei phrif araith yn agor y deialogau, rhestrodd cyfarwyddwr y Gronfa Ariannol Ryngwladol, Kristalina Georgieva, dair agwedd allweddol ar yr ymateb cynaliadwy: twf gwyrdd, twf craffach, a thwf tecach.

Yn nigwyddiad lansio'r Ailosod Mawr, rhestrodd y Tywysog Charles feysydd allweddol ar gyfer gweithredu, yn debyg i'r rhai a restrir yn ei Fenter Marchnadoedd Cynaliadwy, a gyflwynwyd ym mis Ionawr 2020. Roedd y rhain yn cynnwys ailfywiogi gwyddoniaeth, technoleg ac arloesi, symud tuag at drawsnewidiadau sero net yn fyd-eang, cyflwyno prisio carbon, ailddyfeisio strwythurau cymell hirsefydlog, ail-gydbwyso buddsoddiadau i gynnwys mwy o fuddsoddiadau gwyrdd (ond nid pob un), ac annog prosiectau seilwaith cyhoeddus gwyrdd. (Gweler golchi gwyrdd).

Ym mis Mehefin 2020, cyhoeddwyd thema'r 50fed Fforwm Economaidd y Byd, Ionawr 2021 fel "Yr Ailosod Enfawr" (*The Great Reset*), gan gysylltu arweinwyr byd-eang personol ac ar-lein yn Davos, y Swistir â rhwydwaith aml-randdeiliaid mewn 400 o ddinasoedd ledled y byd. Yr Ailosod Enfawr hefyd oedd prif thema uwchgynhadledd WEF yn Lucerne ym mis Mai 2021, a ohiriwyd tan 2022.

Mae Fforwm Economaidd y Byd yn awgrymu’n gyffredinol mai’r ffordd orau o reoli byd sydd wedi’i globaleiddio yw trwy glymblaid hunan-ddethol o gorfforaethau rhyngwladol, llywodraethau a sefydliadau sifil (CSOs). Mae'n gweld cyfnodau o ansefydlogrwydd byd-eang - fel yr argyfwng ariannol a'r pandemig COVID-19 - fel cyfleon i wthio ei rhaglen ei hun. Mae rhai beirniaid felly'n gweld yr Ailosod Enfawr fel parhad o strategaeth Fforwm Economaidd y Byd o ganolbwyntio ar bynciau ble ceir actifyddion megis diogelu'r amgylchedd ac entrepreneuriaeth gymdeithasol i guddio nodau plwocrataidd gwirioneddol y sefydliad. Mae felly'n annog creu byd plwocrataidd, hyn byd sy'n cael ei reoli gan llond dwrn o bobl o gyfoeth neu incwm enfawr. 

Yn ôl *The New York Times*, BBC News, *The Guardian*, *Le Devoir* a Radio Canada, tafl;wyd llwch i lygaid pobl, ac ymledodd damcaniaeth gydgynllwyniol gan grwpiau asgell dde eithafol Americanaidd sy'n gysylltiedig â QAnon ar ddechrau'r fforwm Ailosod Enfawr. Cynyddodd y sylw wrth i arweinwyr fel Arlywydd yr Unol Daleithiau Joe Biden a Phrif Weinidog Canada Justin Trudeau  ymgorffori syniadau'r Gynhadledd drwy ddefnyddio geiriau a syniadau am "ailosod" yn eu hareithiau.

Cydrannau allweddol
-------------------

Erbyn canol mis Ebrill 2020, yn erbyn cefndir y pandemig COVID-19, dirwasgiad COVID-19 , rhyfel prisiau olew Rwsia-Saudi Arabia 2020 a'r "cwymp ym mhrisiau olew" o ganlyniad, disgrifiodd cyn- Lywodraethwr Banc Lloegr, Mark Carney newidiadau sylfaenol posibl mewn erthygl yn *The Economist*. Dywedodd Carney y bydd *"stakeholder capitalism"*, mewn byd ôl-COVID, "yn cael ei brofi gan y bydd "cwmnïau’n cael eu barnu yn ôl ‘yr hyn a wnaethant yn ystod y rhyfel a'r pandemig,’ sut y gwnaethant drin eu gweithwyr, eu cyflenwyr a’u cwsmeriaid, pwy oedd yn rhannu a phwy oedd yn safio." Bydd y "gagendor rhwng yr hyn y mae'r farchnad yn ei werthfawrogi a'r hyn y mae pobl yn ei werthfawrogi" yn cau. Mewn byd ôl-COVID, mae'n rhesymol disgwyl y bydd mwy o bobl eisiau gwelliannau mewn rheoli risg, mewn rhwydi diogelwch cymdeithasol a meddygol, ac am roi mwy o sylw i arbenigwyr gwyddonol. Bydd yr hierarchaeth werthoedd newydd hon yn galw am ailosod y ffordd yr ydym yn delio â newid hinsawdd, sydd, fel y pandemig, yn ffenomen fyd-eang. Ni all unrhyw un "hunan-ynysu" rhag newid hinsawdd felly mae angen i ni i gyd "weithredu ymlaen llaw ac mewn undod". Yn ei Ddarlithoedd Reith ar y BBC yn 2020, datblygodd Carney ei thema o hierarchaethau gwerth yn ymwneud â thair argyfwng - credyd, COVID a'r hinsawdd.

Yn ôl erthygl WEF ar 15 Mai, 2020, mae COVID-19 yn *cynnig cyfle* i "ailosod ac ail-lunio" y byd mewn ffordd sy'n cyd-fynd yn well â Nodau Datblygu Cynaliadwy 2030 y Cenhedloedd Unedig (SDG) ee newid hinsawdd, anghydraddoldeb a thlodi.

Mae hyn yn cynnwys ailosod (neu aildrefnu) marchnadoedd llafur, wrth i fwy o bobl weithio o bell gan gyflymu'r broses o "ddyfodol gwaith". Bydd yr ailosod yn datblygu gwaith sydd eisoes wedi dechrau i baratoi ar gyfer y trawsnewid i'r Pedwerydd Chwyldro Diwydiannol trwy uwchsgilio ac ailsgilio gweithwyr. Pryder arall ôl-COVID a godwyd gan y WEF yw diogelwch bwyd gan gynnwys y "risg o darfu ar gadwyni cyflenwi bwyd", a’r angen am "gydlynu polisi byd-eang" i atal "*amddiffyn bwyd* rhag dod yn normal newydd ôl-bandemig." 

Yn ei phrif anerchiad ar 3 Mehefin, 2020 yn agor y fforwm dywedodd Kristalina Georgieva, Rheolwr Gyfarwyddwr y Gronfa Ariannol Ryngwladol (IMF) y bu "chwistrelliad enfawr o gyllid ariannol yn ysgogiad i helpu gwledydd i ddelio â’r argyfwng hwn" a’i bod yn "holl bwysig bod y twf hwn yn arwain at fyd gwyrddach, callach a thecach yn y dyfodol". Rhestrodd Georgieva dair agwedd ar yr Ailosod Mawr; twf gwyrdd, twf doethach a thwf tecach. Gallai buddsoddiadau'r llywodraeth a chymhellion y llywodraeth i fuddsoddwyr preifat "gefnogi twf carbon isel sy'n gallu gwrthsefyll yr hinsawdd" fel "plannu mangrofau, adfer tir, ailgoedwigo neu inswleiddio adeiladau." Gyda phrisiau olew yn isel, roedd yr amseriad yn iawn i ddileu cymorthdaliadau tanwydd ffosil a chyflwyno prisiau carbon i gymell buddsoddiadau yn y dyfodol.  Mae pandemig COVID-19 yn gyfle i lunio adferiad economaidd a chyfeiriad cysylltiadau byd-eang, economïau a blaenoriaethau yn y dyfodol. 

### Pedwerydd Chwyldro Diwydiannol

Defnyddiodd Klaus Schwab yr ymadrodd "Pedwerydd Chwyldro Diwydiannol" mewn erthygl yn 2015 a gyhoeddwyd gan *Materion Tramor*, ac yn 2016, thema cyfarfod blynyddol Fforwm Economaidd y Byd yn Davos-Klosters, y Swistir, oedd "Meistroli'r Pedwerydd Chwyldro Diwydiannol". Yn ei erthygl 2015, dywedodd Schwab fod y chwyldro diwydiannol cyntaf yn cael ei bweru gan "dŵr a stêm" i "fecaneiddio cynhyrchu". Trwy bŵer trydanol, cyflwynodd yr ail chwyldro diwydiannol gynhyrchu màs. Fe wnaeth electroneg a thechnolegau gwybodaeth awtomeiddio'r broses gynhyrchu yn y trydydd chwyldro diwydiannol. Yn y pedwerydd chwyldro diwydiannol mae'r llinellau rhwng "sfferau corfforol, digidol a biolegol" yn ffiniau llwyd iawn ac mae'r chwyldro cyfredol hwn, a ddechreuodd gyda'r chwyldro digidol yng nghanol y 1990au, yn "nodweddu cyfuniad o dechnolegau." Roedd y cyfuniad hwn o dechnolegau'n cynnwys "meysydd megis deallusrwydd artiffisial, roboteg, Rhyngrwyd Pethau, cerbydau ymreolaethol, argraffu 3-D, nanodechnoleg, biotechnoleg, gwyddor deunyddiau, storio ynni a chyfrifiadura cwantwm."

Ychydig cyn cyfarfod blynyddol WEF 2016 o’r Cynghorau Dyfodol Byd-eang, uwchlwythodd Ida Auken—AS o Ddenmarc, a oedd yn arweinydd byd-eang ifanc ac yn aelod o’r Cyngor ar Ddinasoedd a Threfoli, bost blog a gyhoeddwyd yn ddiweddarach gan *Forbes* yn dychmygu sut gallai technoleg wella ein bywydau erbyn 2030 pe bai nodau datblygu cynaliadwy'r Cenhedloedd Unedig (SDG) yn cael eu gwireddu trwy'r cyfuniad hwn o dechnolegau. Dychmygodd Auken sut y byddai cyfathrebu digidol, yna cludiant, llety a bwyd, yn arwain at fwy o fynediad a llai o gostau. Gan fod popeth am ddim, gan gynnwys ynni glân, nid oedd angen bod yn berchen ar gynhyrchion neu eiddo tiriog (adeiladau a thir). Yn ei senario ddychmygol, cafodd llawer o argyfyngau'r 21g gynnar - "clefydau ein ffordd o fyw, newid hinsawdd, yr argyfwng ffoaduriaid, diraddio amgylcheddol, dinasoedd llawn tagfeydd traffig, llygredd dŵr, llygredd aer, aflonyddwch cymdeithasol a diweithdra" - a sut i'w datrys trwy dechnolegau newydd. Mae'r erthygl wedi'i beirniadu fel un sy'n portreadu iwtopia am bris colli preifatrwydd a rhyddid yr unigolyn. Mewn ymateb, dywedodd Auken mai'r bwriad oedd "dechrau trafodaeth am rai o fanteision ac anfanteision y datblygiadau technolegol presennol."

Mae arweinwyr gwleidyddol fel Prif Weinidog Canada Justin Trudeau ac Arlywydd yr Unol Daleithiau Joe Biden wedi cymeradwyo’r syniad o "adeiladu’n ôl yn well", yn ogystal â Phrif Weinidog Lloegr, Boris Johnson.

Cyhoeddodd cylchgrawn *Time* gyfres o’r enw "*The Great Reset: How to Build a Better World Post-COVID-19*", a oedd yn cynnwys casgliad o erthyglau, colofnau, fideos siarad a chyfweliadau.

Beirniadaeth
------------

Mae rhai beirniaid felly yn ei weld fel parhad gan strategaeth Fforwm Economaidd y Byd i ganolbwyntio ar bynciau actifyddion megis diogelu'r amgylchedd ac entrepreneuriaeth gymdeithasol i guddio nodau plwocrataidd gwirioneddol sefydliadau a chyfoethogiuon mawr y byd.

Yn ei adolygiad o lyfr 2020 a gyd-awdurwyd gan Schwab a Malleret - a’r agenda'r *Great Reset* yn gyffredinol - dywedodd Ben Sixsmith, un o gyfranwyr *The Spectator*, fod yr Ailosod Enfawr yn set o "syniadau drwg… a fabwysiadwyd yn rhyngwladol gan rhai o’r bobl gyfoethocaf a mwyaf pwerus yn y byd." Disgrifiodd Sixsmith adrannau o'r llyfr fel rhai "o ddifrif", digalon, diymhongar a di-flewyn ar dafod.

Uwchgynhadledd WEF 2021
-----------------------

Yr Ailosod Mawr oedd prif thema uwchgynhadledd WEF 2021, ond cafodd ei ohirio tan 2022.

Theori cynllwyn
---------------

Gall y term "Ailosod Enfawr" hefyd gyfeirio at theori cynllwyn, a enwyd ar ôl y gynhadledd, sy’n awgrymu bod rhai arweinwyr byd wedi cynllunio a gweithredu pandemig COVID-19 er mwyn cymryd rheolaeth o economi’r byd.

Llyfr
-----

* Schwab, Klaus; Malleret, Thierry (2020). *COVID-19 : the great reset* (arg. 1). Cologny/Geneva Schweiz: Forum Publishing. ISBN 9782940631124. OCLC 1193302829.

Gweler hefyd
------------

* Y Dydd Olaf
* QAnon

Cyfeiriadau
-----------

1. 1 2 3  Inman, Phillip (June 3, 2020). "Pandemic is chance to reset global economy, says Prince Charles". *The Guardian*. Archifwyd o'r gwreiddiol ar November 17, 2020. Cyrchwyd November 18, 2020.
2. ↑  Martens, Jens (2020). "The Role of Public and Private Actors and Means in Implementing the SDGs: Reclaiming the Public Policy Space for Sustainable Development and Human Rights". *Sustainable Development Goals and Human Rights*. Interdisciplinary Studies in Human Rights. **5**. tt. 207–220. doi:10.1007/978-3-030-30469-0\_12. ISBN 978-3-030-30468-3. `|access-date=` requires `|url=` (help)
3. ↑  Schwab, Klaus (June 3, 2020). "Now is the time for a 'great reset'". *World Economic Forum*. Archifwyd o'r gwreiddiol ar January 30, 2021. Cyrchwyd February 1, 2021.
4. 1 2  Schwab, Klaus; Malleret, Thierry (July 9, 2020). *COVID-19: The Great Reset*. Agentur Schweiz. ISBN 978-2-940631-12-4.
5. 1 2 3 4  Georgieva, Kristalina (June 3, 2020). "Remarks to World Economic Forum". The Great Reset. Archifwyd o'r gwreiddiol ar January 26, 2021. Cyrchwyd January 26, 2021.
6. ↑  "Event: World Economic Forum Annual Meeting 2021". *International Institute for Sustainable Development (IISD)*. SDG Knowledge Hub. Archifwyd o'r gwreiddiol ar January 27, 2021. Cyrchwyd January 26, 2021.
7. 1 2  "2021 Davos summit shifted to Lucerne in May". *France 24*. October 7, 2020. Archifwyd o'r gwreiddiol ar November 1, 2020. Cyrchwyd November 18, 2020.
8. 1 2  "WEF cancels 2021 annual meeting, says next summit in 1st half of 2022". *The Economic Times*.
9. ↑  Martens, Jens (2020). "The Role of Public and Private Actors and Means in Implementing the SDGs: Reclaiming the Public Policy Space for Sustainable Development and Human Rights". *Sustainable Development Goals and Human Rights*. Interdisciplinary Studies in Human Rights. **5**. tt. 207–220. doi:10.1007/978-3-030-30469-0\_12. ISBN 978-3-030-30468-3. `|access-date=` requires `|url=` (help)
10. ↑  "Environment and Natural Resource Security". *World Economic Forum*. World Economic Forum. Cyrchwyd 2020-05-03.
11. ↑  "Schwab Foundation for Social Entrepreneurship – Home". *Schwabfound.org*. Archifwyd o'r gwreiddiol ar 2019-05-04.
12. ↑  "The high priests of plutocracy all meet in Davos. What good can come from that?". *The Guardian*. 2020-01-25. Cyrchwyd 2021-09-24.
13. ↑  "Should We Reset? Eine Rezension von Klaus Schwab und Thierry Mallerets 'COVID-19: The Great Reset'" (yn German), *The Journal of Value Inquiry*: pp. 1–8, 2021-02-17, doi:10.1007/s10790-021-09794-1, ISSN 1573-0492, PMC 7886645
14. ↑  "Dominion of Opinion - Quite Degenerate". *Cicero Online* (yn Saesneg).
15. ↑  De Rosa, Nicholas (November 18, 2020). "Le "Great Reset" n'est pas un complot pour contrôler le monde". *Radio-Canada* (yn Ffrangeg). Canadian Broadcasting Corporation. Archifwyd o'r gwreiddiol ar November 20, 2020. Cyrchwyd January 27, 2021.
16. ↑  Goodman, Jack; Carmichael, Flora (November 22, 2020). "The coronavirus pandemic 'great reset' theory and a false vaccine claim debunked". *BBC News*. Archifwyd o'r gwreiddiol ar November 22, 2020. Cyrchwyd November 22, 2020. We start with the revival of the baseless conspiracy theory, known as the 'Great Reset'. ...Similarly, a French documentary which also refers to a secret global plot has gone viral on YouTube... it promotes a slew of previously debunked claims
17. ↑  Orland, Kevin (April 7, 2020). "Alberta Premier Kenney sees negative oil prices, $20-billion deficit in 'the greatest challenge of our generation'". *National Post via Bloomberg News*. Archifwyd o'r gwreiddiol ar February 4, 2021. Cyrchwyd April 7, 2020.
18. 1 2 3  "Mark Carney on how the economy must yield to human values". *The Economist*. April 16, 2020. ISSN 0013-0613. Archifwyd o'r gwreiddiol ar January 25, 2021. Cyrchwyd January 26, 2021.
19. ↑  Bhattacharya, CB (May 15, 2020). "How the great COVID-19 reset can help firms build a more sustainable future". *World Economic Forum*. Archifwyd o'r gwreiddiol ar January 25, 2021. Cyrchwyd January 26, 2021.
20. ↑  "5 ways to reset labour markets after coronavirus recovery". *World Economic Forum*. May 1, 2020. Archifwyd o'r gwreiddiol ar November 24, 2020. Cyrchwyd January 26, 2021.
21. ↑  "How can we prevent a COVID-19 food crisis?". *World Economic Forum*. Archifwyd o'r gwreiddiol ar 2021-01-16. Cyrchwyd 2021-01-27.
22. ↑  Ignatius, Washington Post Live IMF Managing Director Kristalina Georgieva with David; Columnist, Washington Post. "The Path Forward: The Global Economy". *IMF*. Archifwyd o'r gwreiddiol ar 2021-01-18. Cyrchwyd 2021-01-27.
23. ↑  "The Great Reset". World Economic Forum. Archifwyd o'r gwreiddiol ar June 5, 2020. Cyrchwyd November 19, 2020.
24. ↑  Marr, Bernard. "Why Everyone Must Get Ready For The 4th Industrial Revolution". *Forbes* (yn Saesneg). Archifwyd o'r gwreiddiol ar May 13, 2020. Cyrchwyd February 14, 2018.
25. 1 2
26. 1 2 3  Auken, Ida (November 10, 2016). "Here's how life could change in my city by the year 2030". *Forbes*. Archifwyd o'r gwreiddiol ar February 4, 2021. Cyrchwyd February 1, 2021.
27. ↑  Auken, Ida (November 11, 2016). "Here's how life could change in my city by the year 2030". *WEF*. Archifwyd o'r gwreiddiol ar February 1, 2021. Cyrchwyd February 1, 2021.
28. ↑  Wherry, Aaron (November 27, 2020). "The Conservatives fire up a phoney war over the 'Great Reset' theory". *CBC News*. Archifwyd o'r gwreiddiol ar November 27, 2020. Cyrchwyd January 27, 2021.
29. ↑  "Environment and Natural Resource Security". *World Economic Forum*. World Economic Forum. Cyrchwyd 2020-05-03.
30. ↑  "Schwab Foundation for Social Entrepreneurship – Home". *Schwabfound.org*. Archifwyd o'r gwreiddiol ar 2019-05-04.
31. ↑  "The high priests of plutocracy all meet in Davos. What good can come from that?". *The Guardian*. 2020-01-25. Cyrchwyd 2021-09-24.
32. ↑  "Should We Reset? Eine Rezension von Klaus Schwab und Thierry Mallerets 'COVID-19: The Great Reset'" (yn German), *The Journal of Value Inquiry*: pp. 1–8, 2021-02-17, doi:10.1007/s10790-021-09794-1, ISSN 1573-0492, PMC 7886645
33. ↑  "Dominion of Opinion - Quite Degenerate". *Cicero Online* (yn Saesneg).
34. ↑  Sixsmith, Ben (November 17, 2020). "What is the Great Reset?". *The Spectator*. Archifwyd o'r gwreiddiol ar November 17, 2020. Cyrchwyd November 18, 2020.
35. ↑  Sixsmith, Ben (November 17, 2020). "What is the Great Reset?". *The Spectator*. Archifwyd o'r gwreiddiol ar November 17, 2020. Cyrchwyd November 18, 2020.
36. ↑  "The coronavirus pandemic 'Great Reset' theory and a false vaccine claim debunked". *BBC News* (yn Saesneg). 2020-11-22. Cyrchwyd 2021-07-18.

Ailosod Enfawr